Neposlano pismo
Neposlano pismo () je sovjetski crno-bijeli igrani film snimljen u režiji Mihaila Kalatozova i premijerno prikazan 1960. godine. Po žanru je mješavina drame, pustolovnog i filma katastrofe. Protagonisti su četvoro geologa - tri muškarca i jedna žena - koji odlaze u neprohodnu i neistraženu sibirsku tajgu kako bi pronašli dijamante. Radnja prikazuje kako uspijevaju u toj misiji, ali i kako ih pri povratku opkoli šumski požar. Snimanje filma je bilo obilježeno velikim nedaćama, s obzirom da je Kalatozov inzistirao na autentičnim lokacijama na obalama Us, te su se mnogi od glumaca teško razboljeli. Nakon završetka produkcije je Neposlano pismo imalo problema sa sovjetskim vlastima, s obzirom da neki od njenih predstavnika nisu bili zadovoljni nedostatkom konvencionalnog hepi enda. Usprkos toga je film poslan na Kanski festival, gdje je izazvao veliku pažnju.

Vanjske veze 
 Фильм «Неотправленное письмо» в онлайн-кинотеатре «Мосфильма»
 Фильм «Неотправленное письмо» на сайте Кино-Театр.ru
 
 Постер фильма на французском языке

Sovjetski filmovi
Dramski filmovi
Pustolovni filmovi
Filmovi katastrofe
Authority control 2